Document ID: 31994R2271

NEUVOSTON ASETUS (EY) N:o 2271/94,
annettu 19 päivänä syyskuuta 1994,
lopullisen tasoitustullin käyttöön ottamisesta Thaimaasta peräisin olevien yhteisöön muusta kolmannesta maasta vietyjen kuulalaakerien, joiden suurin ulkohalkaisija on enintään 30 millimetriä, tuonnissa annetun asetuksen (ETY) N:o 1781/93 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun asetuksen (ETY) N:o 2423/88(1) ja erityisesti sen 12 ja 14 artiklan,
ottaa huomioon komission ehdotuksen, jonka komissio on esittänyt kuultuaan neuvoa-antavaa komiteaa,
sekä katsoo, että
A. Edeltävä menettely
(1) Heinäkuussa 1993 neuvosto otti asetuksella (ETY) N:o 1781/93(2) käyttöön 6,7 prosentin suuruisen lopullisen tasoitustullin Thaimaasta peräisin olevien yhteisöön muusta kolmannesta maasta vietyjen sellaisten kuulalaakerien tuonnissa, joiden suurin ulkohalkaisija on enintään 30 millimetriä.
(2) Kyseinen tulli otettiin käyttöön, koska edellä mainittujen kuulalaakerien tuontia koskevaan vientituen vastaiseen menettelyyn liittyvän Thaimaan hallituksen antaman sitoumuksen hyväksymisestä tehtyä komission päätöstä 90/266/ETY(3) alettiin tarkastella uudelleen. Kyseisellä sitoumuksella vahvistettiin, että Thaimaan hallitus kantaa vientimaksua myönnettyjen tukien korvaamiseksi. Minkäänlaista tasoitustullia ei otettu käyttöön kyseisen päätöksen hyväksymisen yhteydessä. Uudesta tutkimuksesta kävi ilmi, että tulli oli välttämätön sellaisen epäsuoran tuonnin yhteisöön estämiseksi,
josta ei maksettu Thaimaan hallituksen suorasta tuonnista kantamaa vientimaksua, ja sitoumuksen vaikutuksen varmistamiseksi.
(3) Lopullinen tulli (6,7 %) laskettiin uuden vientimaksun (0,91 bahtia kappaletta kohti) perusteella, joka vahvistettiin edellä mainitun uudelleen tarkastelun tuloksena päätöksellä 93/381/ETY(4).
B. Tutkimuksen uudelleen aloittaminen
(4) Lokakuussa 1993 komissio aloitti uudelleen päätöksen 93/381/ETY ja asetuksen (ETY) N:o 1781/93 tarkastelun Euroopan yhteisöjen virallisessa lehdessä(5) julkaistulla lausunnolla.
(5) Uuden tutkimuksen tavoitteena oli tarkastella Thaimaan hallituksen myöntämän tuen määrää, jotta päätöksellä 93/381/ETY vahvistetun vientimaksun muutos voitaisiin tehdä ja jotta voitaisiin määrittää, onko myönnetty tuki edelleen tasoitustullin alaista. Koska epäsuoraa tuontia koskeva tulli heijastuu välittömästi vientimaksuun, tutkimus koski myös lopullisen tullin käyttöön ottamisesta annettua asetusta (ETY) N:o 1781/93.
(6) Komissio ilmoitti asiasta virallisesti Thaimaan viranomaisille, tiedossa oleville viejille ja tuojille sekä alkuperäisen tutkimuksen aikana valituksen tehneille (FEBMA); komissio antoi niille osapuolille, joita asia välittömästi koskee, mahdollisuuden esittää näkökantansa kirjallisesti ja pyytää tulla kuulluksi. Thaimaan hallitus, Thaimaassa sijaitsevat viejät ja yhteisön tuottajat, joita edustaa FEBMA (Federation of European Bearing Manufacturers' Assosiations), esittivät näkökantansa kirjallisesti.
(7) Komissio tutki ja näytti toteen kaikki tiedot, joita pidettiin välttämättöminä määrittämisen kannalta, ja suoritti tutkimuksen paikan päällä seuraavissa yrityksissä ja elimissä:
a) Thaimaan hallitus:
- Department of Foreign Trade, Bangkok,
- Board of Investment, Bangkok,
- Department of Revenue, Bangkok;
b) thaimaalaiset viejät:
- NMB Thai Ltd, Ayutthaya (Thaimaa),
- Pelmec Thai Ltd, Bang Pa-in (Thaimaa),
- NMB Hi-tech Ltd, Bang Pa-in (Thaimaa).
Kaikki viejäyritykset ovat Mineba Co. Ltd:n (Japani) kokonaan omistamia tytäryhtiöitä.
(8) Osapuolille ilmoitettiin pyynnöstä niistä olennaisista tosiasioista ja huomioista, joiden perusteella oli tarkoitus suosittaa lopullisen tasoitustullin muuttamista. Lisäksi osapuolille myönnettiin määräaika, jonka kuluessa ne voivat esittää havaintojaan annetuista tiedoista.
Osapuolien esittämät kirjalliset huomautukset otettiin tarvittaessa huomioon.
C. Tasoitustullin sovellettavuus ja tuen määrän uudelleen laskeminen
(9) Komissio päätti, että thaimaalaisille viejille myönnetty tuki on edelleen tasoitustullin alaista ja että 1 päivän lokakuuta 1992 ja 30 päivän syyskuuta 1993 välisenä aikana myönnetty tuki oli 0,72 bahtia kappaletta kohti. Neuvosto vahvisti nämä päätelmät. Tämän vuoksi Thaimaan hallitus asetti suoraan yhteisöön vietäviä kuulalaakereita koskevan vientimaksun 0,72 bahtiin kappaletta kohti; tätä varten se ehdotti tarjotun sitoumuksen muutosta, jonka komissio hyväksyi päätöksellään 94/639/EY(6). Kyseisessä päätöksessä myös selitetään yksityiskohtaisesti perusteet, joita noudatettiin tasoitustullin sovellettavuuden ja tuen määrän laskemisen osalta.
D. Haitta ja yhteisön etu
(10) Haitan tai yhteisön edun osalta ei toimitettu yhtään uutta todistetta. Neuvosto siis vahvistaa asetuksessa (ETY) N:o 1781/93 esittämänsä päätelmät.
E. Lopullisen tullin muuttaminen
(11) Ottaen huomioon vientimaksun muutoksen 0,91 bahtista 0,72 bahtiin kappaletta kohti olisi epäsuoraa tuontia koskevaa lopullista tasoitustullia muutettava siten, että se asetetaan uutta vientimaksua vastaavalle tasolle. Prosentuaalisena osuutena tuotteen vapaasti yhteisön rajalla -nettohinnasta ilmaistu uusi tasoitustulli on 5,3 prosenttia.
F. Polkumyyntitullin ja tasoitustullin
kantaminen
(12) Kuten asetuksen (ETY) N:o 1781/93 johdanto-osan 10 kohdassa selitettiin, olisi jatkettava tasoitustullin kantamista asetuksella (ETY) N:o 2934/90(7) käyttöön otetun polkumyyntitullin lisäksi.
Tässä tapauksessa kannettavan polkumyyntitullin ja tasoitustullin yhteismäärä on siten 12 prosenttia (6,7 prosentin polkumyyntitulli ja 5,3 prosentin tasoitustulli).
Polkumyynti- ja tasoitustullin määrän laskemisen perusteena on kyseisen tuotteen sama vapaasti yhteisön rajalla -nettohinta,
ON ANTANUT TÄMÄN ASETUKSEN:
1 artikla
Asetuksen (ETY) N:o 1781/93 1 artiklan 2 kohta korvataan seuraavasti:
"2. Prosentuaalisena osuutena vapaasti yhteisön rajalla -nettohinnasta ilmoitettu tasoitustulli on 5,3 prosenttia."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 1994.

Labels: 2
1
5
3
18